armvectores/hy_wikipedia_2023 huggingface dataset:
Յուրի Ալեքսեև

Յուրի Իվանովիչ Ալեքսեև (ռուս.՝ Юрий Иванович Алексеев, օգոստոսի 4, 1940(1940-08-04), Նախոդկա, Պրիմորիեի երկրամաս, ՌԽՖՍՀ, ԽՍՀՄ - հունիսի 15, 2013(2013-06-15), Եկատերինբուրգ, Ռուսաստան), խորհրդային և ռուսական կիոյի և թատրոնի դերասան։  Ռուսաստանի Դաշնության վաստակավոր արտիստ (1999)։


== Կենսագրություն ==
1966 թվականին Յուրի Ալեքսեևն ավարտել է Սարատովի Ի. Սլոնովի անվան թատերական ուսումնարանը (Վ. Դավիդովի կուրս)։
Նա աշխատել է Սվերդլովսկի դրամատիկական թատրոնում, Եկատերինբուրգի կամերային թատրոնում, ինչպես նաև Սվերդլովսկի ֆիլհարմոնիկում։
Մահացել է 2013 թվականին հունիսի 15-ին Եկատերինբուրգում։  Թաղվել է Անտառային գերեզմանատանը։


== Ճանաչում և մրցանակներ ==
1999 – Ռուսաստանի վաստակավոր արտիստ, արվեստի բնագավառում ունեցած ավանդի համար


== Արվեստ ==


=== Դերեր թատրոնում ===


==== Սվերդլովսկի պետական ​​ակադեմիական դրամատիկական թատրոն ====
«Քաղաքն առավոտյան», Ալեքսեյ Արբուզով – Սերինոս
«Ամուսինն ու կինը կվարձեն սենյակ», Միխայիլ Ռոշչին - ամուսին
«Շարքայիններ», Ալեքսեյ Դուդարև – Սոլյանիկ
«Կրքեր տանիքի տակ», Ս․ Լոբոզյորովի «Ընտանեկան դիմանկար օտարի հետ» պիեսի հիման վրա – Տիմոֆեյ
«Երկու տիրոջ ծառա», Կառլո Գոլդոնի – Տրուֆալդինո


==== Եկատերինբուրգի կամերային թատրոն ====
1998 – «Քարե ծաղիկ», Պ. Բաժով, ռեժիսոր՝ Վյաչեսլավ Անիսիմով
2004 – «Երեկո», Ա. Դուդարև, ռեժիսոր՝ Եվգենի Լանցով - Գաստրիտ
2006 – «Քեռի Վանյա, Անտոն Չեխով, ռեժիսոր՝ Եվգենի Լանցով – Տելեգին Իլյա Իլյիչ


=== Ֆիլմագրություն ===


=== Մուլտֆիլմերի հնչյունավորում ===
1992 – Ես ձեզ լսում եմ


== Ծանոթագրություններ ==
My Blood (երգ, Twenty One Pilots)

My Blood, Twenty One Pilots երաժշտական դուետի գրած և ձայնագրած երգ։ Երգը թեղարկվել է 2018 թվականի օգոստոսի 27-ին՝ որպես խմբի հինգերորդ՝ Trench ստուդիական ալբոմի չորրորդ սինգլ։ Երգը զբաղեցրել է 81-րդ տեղը ամերիկյան Billboard Hot 100 հիթշքերթում։


== Կոմպոզիցիա ==
My Blood-ը Ինդի ռոք ժանրերու գրված երգ է, որը տևում է երեք րոպե և քառասունինը վայրկյան։ Համաձայն Musicnotes.com-ում հրատարակված պարտիտուրի, այն գրված է չափավոր արագ տեմպում՝ 109 բիթ մեկ վայրկյանում։ Երգը գրված է a♭ major տոնայնությունում, իսկ Թայլեր Ջոզեֆսի վոկալային դիապազոնը հասնում է երկու օկտավայի՝ E♭4-ից մինչև E♭6 : Թալյեր Ջոզեֆը կրկներգի ժամանակ ֆալցետ է երգում։ Երգն ընկերների հավատարմության մասին է։


== Թողարկում ==
My Blood-ը պետք է թողարկվեր 2018 թվականի սեպտեմբերի 7-ին, բայց օգոստոսի 27-ին, Թվիթթերի մի օգտատեր հրապարակել է ամբողջական երգը ցածր որակով։ Այնուհետև խմբի անդամները հայտնաբերեցին, որ երգը հասանելի է նրանց Apple HomePod-ում, և քիչ անց երգը թողարկեցին որպես ալբոմի չորրորդ սինգլ։ Նույն օրը երգի աուդիո տարբերակը վերբեռնվել է Յություբ, որտեղ Թայլեր Ջոզեֆը իր տնային ստուդիայում նվագում է երգի բասային մասը։


== Երաժշտական տեսահոլովակ ==
2018 թվականի հոկտեմբերի 5-ին՝ ալբոմի թողարկման օրը, երգի տեսահոլովակը վերբեռնվել է Յություբ։ Տեսահոլովակը նախորդ երեք հոլովակների պատմության շարունակությունը չէ։
Տեսահոլովակը սկսվում է մի տեսարանով, որտեղ փոքրիկ տղան (Մաքսիմուս Բիրքմորը) նայում է իր մահամերձ մորը։ Նրա ավագ եղբայրը մտնում է սենյակը և սփոփում նրան։ Տարիներ անց Հելոուինի ժամանակ, նրանք կմախքի կոստյումներով գնում են մի տուն, որտեղ համերգ էր ունենում Twenty One Pilots-ը։ Երբ խնջույքից հետո եղբայրները վերադառնում են տուն, մարզիկների մի խումբ, որոնց մինչ այդ ծաղրել էր ավագ եղբայրը, հայտնվում է նրանց ճանապարհին ու հարձակվում ավագ եղբոր վրա, որը դիմադրում էր նրանց։ Փոքր եղբայրը արագորեն վերցնում է բեյսբոլի բիտան, վազելով դուրս գալիս ու կռվում մարզիկների դեմ ու վիրավորված եղբորը ետ բերում տուն։ Հենց նրանք մտնում են տուն եղբայրը անհետանում է։ Ֆլեշբեքների միջոցով երևում են նախորդ տեսարանները, բայց առանց ավագ եղբոր։ Դա ցույց է տալիս, որ նա գոյություն չուներ և նա ընդամենը փոքր եղբոր հորինվածքն էր, որպեսզի հաղթահարի մոր մահը և հոր ալկոհոլիզմը։ Տեսահոլովակը վերջանում է դրանով, որ փոքր եղբայրը միայնակ նստած է իր տան բազմոցի վրա։ Տեսահոլովակը հայտնվեց iHeartRadio-ի 2018 թվականի այլընտրանքային երաժշտական լավագույն տեսահոլովակների տասնյակում։


== Անձնակազմ ==
Թայլեր Ջոզեֆ - վոկալ, ստեղնաշարային գործիքներ, կիթառ, սինթեզատոր
Ջոշ Դան - հարվածային գործիքներ


== Հիթշքերթներ ==


== Ծանոթագրություններ ==
Դնեպրովսկայա (ստանիցա)

Դնեպրովսկայա (ռուս.՝ Днепровская), ստանիցա Ռուսաստանի Դաշնության Կրասնոդարի երկրամասի Տիմաշյովսկի շրջանի կազմում։
Բնակչությունը 2005 թվականին գրանցված տվյալներով կազմում էր 3194 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լյուցիֆեր (այլ կիրառումներ)

Լյուցիֆեր, կարող է վերաբերել՝

Լյուցիֆեր - լատիներենից թարգմանած նշանակում է լուսաբեր իսկ հուներենից նշանակում է «այգաբացի աստղ», քրիստոնեության մեջ՝ ընկած հրեշտակ, ավելի ծանոթ է որպես սատանա
Լյուցիֆեր - գերմանացի նկարիչ Ֆրանց ֆոն Շտուկի 1890 թվականին կերտած ստեղծագործությունը
Լյուցիֆեր (հեռուստասերիալ) - ամերիկյան հեռուստասերիալ
Happiness Begins

«Happiness Begins», Jonas Brothers խմբի հինգերորդ ստուդիական ալբոմն է, որը թողարկվել է 2019 թվականի հունիսի 7-ին Republic Records-ում։ Ալբոմի թողարկմանն հաջորդել են «Sucker» և «Cool» սինգլները։ Այն դեբյուտ է կատարել Billboard 200 չարթի առաջին հորիզոնականում։


== Երգացանկ ==
Ըստ iTunes-ի։


=== Նշումներ ===
^a նշանակում է համահեղինակ


== Չարթեր ==


== Հավաստագրումներ ==


== Ծանոթագրություններ ==
Շորվերան

Շորվերան, գյուղ Արևմտյան Հայաստանում, Էրզրումի վիլայեթի Խամուրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ակնայի պատմության և մշակույթի անշարժ հուշարձանների ցանկ (Ասկերանի շրջան)

Այս հոդվածը ներկայացնում է Արցախի Հանրապետության Ասկերանի շրջանի Ակնա (Աղդամ) քաղաքի պատմության և մշակույթի հուշարձանների ցանկը։ Ցանկում ներառված է ընդամենը 7 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Եֆրեմովկա (Նեկլինովսկի շրջան)

Անվան այլ կիրառումների համար տե՛ս՝ Եֆրեմովկա (այլ կիրառումներ)Եֆրեմովկա (ռուս.՝ Ефремовка ), գյուղ Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Ֆեդերովսկի գյուղական համայնքի կազմի մեջ։
Ցեզար Կյուի

Ցեզար Անտոնովիչ Կյուի (ֆր.՝ César Cui, ռուս.՝ Цезарь Антрнович Кюи, հունվարի 18, 1835(1835-01-18)[…], Վիլնյուս, Ռուսական կայսրություն - մարտի 24, 1918(1918-03-24), Պետրոգրադ, Խորհրդային Ռուսաստան), ռուս կոմպոզիտոր, երաժշտական քննադատ, ռազմական ինժեներ և գիտնական, ինժեներ-գեներալ (1904)։ 1857 թվականին ավարտել է Նիկոլաևյան ինժեներական ակադեմիան (1878 թվականից՝ նույն ակադեմիայի ադյունտ-պրոֆեսոր, 1880 թվականից՝ պրոֆեսոր, 1891 թվականից՝ վաստակավոր պրոֆեսոր)։ Կյուիի երաժշտի ձևավորմանը նպաստել է Ա. Ս. Դարգոմիժսկու, Մ. Ա. Բալակիրևի, Վ. Վ. Ստասովի հետ ունեցած ծանոթությունը։ Հզոր խմբակի անդամներից էր։ 1864 թվականից հանդես է եկել որպես երաժշտական քննադատ, պաշտպանել երաժշտության մեջ ռեալիզմի և ժողովրդայնության սկզբունքները, պրոպագանդել Մ. Ի. Գլինկայի, Ա. Ա. Դարգոմիժսկու և «Նոր ռուսական երաժշտական դպրոցի» երիտասարդ ներկայացուցիչների երկերը, նաև արտասահմանյան երաժշտության առաջադեմ նորարարական հոսանքները։ Կյուիի «Վիլյամ Ռատկլիֆ» օպերան արտացոլում էր «Հզոր խմբակի» առաջադեմ գեղագիտական դրույթները։ Գրել է 14 օպերա, այդ թվում՝ «Անջելո», «Կապիտանի աղջիկը», 4 մանկական օպերա, ստեղծագործություններ նվագախմբի, դաշնամուրի, ջութակի, թավջութակի համար, խմբերգեր, վոկալ անսամբլներ։ Հետաքրքրական են ռոմանսները (250-ից ավելի), այդ թվում հայկական ռոմանսների շարքը՝ «Հայի արյունը», «Ինչպես հզոր մրրիկ», «Երազ», «Նրան», «Մշուշն եկավ թևը փռեց», «Մարտիկի մահը», որոնք հրատարակվել են «Արցունքներ» գեղարվեստական-երաժշտական ալմանախում։ Հեղինակ է ամրաշինությանը վերաբերող կապիտալ աշխատությունների։ Հոկտեմբերյան հեղափոխությունից հետո անցել է սովետական իշխանության կողմը։


== Ծանոթագրություններ ==
Նաոմի Գրոսման

Նաոմի Գրոսման (անգլ.՝ Naomi Grossman, փետրվարի 2, 1975(1975-02-02), Դենվեր, ԱՄՆ), ամերիկացի դերասանուհի, գրող, սցենարիստ և պրոդյուսեր։ Առավել հայտնի է Պեպպերի դերով FX ալիքի «Ամերիկյան սարսափ պատմություն» հեռուստասերիալում։


== Կենսագրություն ==
Նաոմի Գրոսմանը ծնվել է 1975 թվականի փետրվարի 6-ին Դենվերում, Կոլորադոյում։ Վաղ հասակում խաղացել է թատրոնում, Արգենտինայում միջին դպրոցն ավարտելուց հետո ընդունվել է Հյուսիս-Արևմտյան թատերական համալսարան։ Գրոսմանը եղել է Groundlings իմպրովիզացիոն-հումորային թատերախմբի անդամ Լոս Անջելեսում։ Նա ցանկանում էր թատերախմբի կազմում ելույթ ունենալ «Շաբաթ երեկոյան ուղիղ եթերում» հեռուստաշոուում, սակայն թատերախումբը իր հետ պայմանագիրը չեղյալ համարեց։ Դրանից հետո Նաոմին սկսեց իսպաներեն դասավանդել և որոշում ընդունեց դադար տալ իր դերասանական կարիերայում։
Գրոսմանը գրում է գրքեր և սցենարներ ֆիլմերի համար, ոգեշնչման աղբյուր է համարում Լիլի Թոմլինին, Թրեյսի Ուլլմանին, Ջիլդա Ռադներին և Բերնեթ Քերոլին։


== Կարիերա ==
Գրոսմանն իր դերասանական կարիերան սկսել է 1990 թվականին փոքր հեռուստատեսային դերերով, թատերական ելույթներով։
2012 թվականին դերասանուհին գնում է «Ամերիկյան սարսափ պատմություն․ Հոգեբուժարան» սերիալի լսումներին։ Շուտով նա ստանում է Պեպպերի՝ հոգեբուժարանի հիվանդի դեր, ով միկրոցեֆալիա ունի։ Այս դերի համար նա լիովին սափրում է գլուխը։ 2014-ին հայտնի է դառնում, որ Գրոսմանը կվերադառնա սերիալի 4-րդ եթերաշրջան՝ «Ամերիկյան սարսափ պատմություն։ Հրեշների կրկեսը» և կրկին կխաղա Պեպպերի դերը։ Դրանով նա դառնում է այն քիչ դերասաններից, ովքեր խաղում են նույն դերը սերիալի տարբեր եթերաշրջաններում ։


== ֆիլմագրություն ==


=== Դերասանուհի ===


=== Սցենարիստ ===
2008 — «Men at Work»
2009 — «Burka Girls Gone Wild»
2011 — «Wiqqa Pleaze»
2014 — «4 Point On!?»


=== Պրոդյուսեր ===
2008 — «Men at Work»
2009 — «Burka Girls Wild»
2011 — «Wiqqa Pleaze»


== Ծանոթագրություններ ==


== Արտաքին հղումներ ==
Նաոմի Գրոսման (անգլ.) Internet Movie Database կայքում
Հալիձոր

Հալիձոր, գյուղ Հայաստանի Հանրապետության Սյունիքի մարզում։
Բնակավայրն ունի բազմադարյա պատմություն և հարուստ է պատմամշակութային հուշարձաններով։ Իր աշխարհագրական դիրքով գտնվում է Հայաստանի Հանրապետության զբոսաշրջային ամենահայտնի ուղղություններից մեկի՝ Տաթևեր ճոպանուղի-Տաթևի վանք երթուղու վրա։ Հանդիսանում է աշխարհի ամենաերկար ճոպանուղու առաջին մեկնարկային կետը։
Ունի գեղեցիկ բնություն, որն արտահայտվում է անդնդախոր ձորերով, ժայռապատ և անտառապատ լեռնալանջերով, որոնց ստորոտով հոսում է արագահոս Որոտան գետը։


== Անվան ստուգաբանություն ==
Հալիձոր անունը ծագել է Հաբանդ գավառի Հալե, Հալիս կոչվող բնակավայրերի անվանումներից։ 


== Աշխարհագրություն ==
Աշխարհագրորեն Հալիձրը գտնվում է Որոտան գետի ձախ ափի մոտ՝ ծովի մակարդակից 1300-1350 մ բարձրության վրա։ Սյունիքի մարզի մարզկենտրոն Կապան քաղաքից հեռու է 62 կմ։ Մոտակա քաղաքը Գորիսն է, որից հեռու է 12 կմ դեպի հարավ-արևմուտք։ 
Հալիձորից հյուսիս-արևելք գտնվում է Շինուհայր գյուղը, հարավում և արևելքում՝ Որոտան գետի կիրճը, արևելքում և հյուսիս-արևելքում՝ մշակովի դաշտեր են։
Հալիձոր բնակավայրով է անցնում հանրապետական նշանակության Հ 45 ավտոճանապարհը։


== Պատմություն ==
10-րդ դարի սկզբին իշխանուհի Համազասպուհին Հալիձորը նվիրաբերել է Տաթևի վանքին, որի կալվածքն է եղել մինչև 19-րդ դարը։


=== Խորհրդային ժամանակաշրջան ===
Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Գորիսի շրջանի։ 
Ներկայիս Հալիձորը կառուցվել է 1966 թվականին Հին Հալիձորից փոքր ինչ հեռու և մինչև 1991 թվականը գտնվում էր Հարժիսի խորհտնտեսության կազմում։


=== Հայաստանի անկախության շրջան ===
Հայաստանի Հանրապետության անկախության սկզբի տարիներին Հալիձորը ընդգրկված է եղել Գորիսի շրջանի կազմում, իսկ 1995 թվականից Սյունիքի մարզում, որի մաս է կազմում նախկին Գորիսի շրջանը։ 2015 թվականից բնակավայրը ներառվել է Սյունիքի մարզի  Տաթև խոշորացված համայնքի մեջ։


== Պատմամշակութային կառույցներ ==
Գյուղում է գտնվում կանգուն Սուրբ Մինաս եկեղեցին՝ կառուցված 1611 թվականին։ Գյուղից 2 կմ հարավ-արևմուտք գտնվում է նշանավոր Հարանց Անապատը, շրջակայքում են «Խաչին խութ» կոչվող եկեղեցին, «Պողոս-Պետրոս» մատուռը, մի շարք գյուղատեղիներ՝ «Հալիձոր», «Կարմիր», «Հայկաշեն», «Հայկատափ», Հալե, Հին Շենատեղ, ինչպես նաև բազմաթիվ խաչքարերով գերեզմանոցը։ Որոտանի ձախ ափին, այգիների մեջ պահպանված է ժայռաբեկորի վրա կանգնեցված 1265 թ. արձանագրություն։


== Բնակչություն ==
Ըստ Հայաստանի Հանրապետության 2011 թվականի կատարած մարդահամարի արդյունքների գյուղի բնակչությունը կազմել է 551 մարդ։ 
Հալիձորի ազգաբնակչության փոփոխությունը.


== Տնտեսություն ==
Բնակչությունը զբաղվում է դաշտավարությամբ, այգեգործությամբ և մեղվաբուծությամբ։


== Պատկերասրահ ==

		
		
		

		
		
		


== Տես նաև ==
Հալիձորի պատմության և մշակույթի անշարժ հուշարձանների ցանկ (Սյունիքի մարզ)


== Ծանոթագրություններ ==
Մուստանգներ (քանդակ)

Մուստանգներ Լաս Քոլինասում (անգլ.՝ Mustangs at Las Colinas), բրոնզե քանդակ, որը գտնվում է ԱՄՆ-ի Տեխաս նահանգում, Ըրվինգ քաղաքի Լաս Քոլինաս շրջանում գտնվող Ուիլյամս հրապարակի վրա (անգլ.՝ Williams Square)։  Քանդակի հեղինակն է Ռոբերտ Գլենը։ Այն համարվում է աշխարհում ամենամեծ ձիասպորտի քանդակը։


== Նկարագրություն ==
Քանդակը հիշեցնում է վայրի մուստանգների, որոնք պատմականորեն կարևոր նշանակություն ունեն Տեխասի համար։ Այն պատկերում է ինը վայրի ձիեր, որոնց չափերը իրական չափերից 1․5 անգամ ավելի մեծ են; Նրանք վազում են մի գետակի միջով և սմբակներով շաղ տալիս շատրվանների ջրերը։ Ձիերը նախատեսված են զբոսանք ներկայացնելու համար, իսկ նախաձեռնությունը չկապված լինելու,  համապատասխանում է նոր օրերի հիմնական կյանքի ոճին։


== Պատմություն ==
Աշխատանքը առաջադրվել է 1976 թվականին և տեղադրվել 1984 թվականին։ SWA խմբի նախագիծը ստեղծեց ծանծաղ գետը 400 ոտնաչափ (130 մետր) երկարությամբ, Ուիլյամս հրապարակի երկայնքով՝ հյուսիս-արևելքից դեպի հարավ-արևմուտք, նուրբ գրանիտե բաց տարածությամբ հարթակով ՝ 300 ոտնաչափ (110 մ ) թեթև թեքությամբ։ Քանդակն արժանացել է Լանդշաֆտային ճարտարապետների Ամերիկյան հասարակության ազգային պատվո մրցանակի։

Հրապարակի շուրջ գտնվում են կառույցներ, որոնք վեր են խոյանում հյուսիսային կողմի վրա 358 ոտնաչափ բարձրությամբ (26 հարկ) և 217 ոտնաչափ բարձրությամբ (14 հարկ) արևելյան և արևմտյան կողմերի վրա, իսկ հարավային կողմում գտնվում է Օ'Քոննոր զբոսայգին։ Քանդակը նկատելի է, բայց շրջակա կառույցների մասշտաբները զբաղեցնում են գերիշխող տարածքը։
Լաս Քոլինասի մուստանգների թանգարանը  գտնվում է քանդակին կից՝ Ուիլյամս հրապարակի պլազայի արևելյան աշտարակում։ Թանգարանում ցուցադրվում են նմուշներ և մեկ ֆիլմ աշխատանքի ստեղծման մասին, ինչպես նաև Ռոբերտ Գլենի այլ քանդակներ։


== Ծանոթագրություններ ==
Ժակ Օֆենբախ

Ժակ Օֆենբախ (ազգանունը` Էբերշտ, ֆր.՝ Jacques Offenbach, հունիսի 20, 1819(1819-06-20)[…], Քյոլն, Պրուսիայի թագավորություն, Գերմանական միություն - հոկտեմբերի 5, 1880(1880-10-05)[…], Փարիզ), ֆրանսիացի երգահան և թավջութակահար, ֆրանսիական օպերետ ժանրի ստեղծողներից մեկը։ Ծագումով գերմանացի հրեայի ընտանիքից է։ 19-րդ դարի եվրոպական թեթև ժանրի հանրամատչելի երաժշտության առավել ազդեցիկ երգահաններից է, որի ստեղծագործություններից շատերը դեռ այսօր էլ չեն կորցրել իրենց հմայքը և բեմադրվում են խոշորագույն օպերային թատրոնների կողմից։
Օֆենբախի բազմաթիվ օպերետներից առավել նշանակալիցներն են՝ «Օրփեոսը ստորգետնյա աշխարհում» (1858), «Չքնաղ Հեղինեն» (1864), «Պերիկոլան» (1868)։ Կյանքի վերջում աշխատել է «Հոֆմանի հեքիաթները» օպերայի վրա (ըստ Էրնստ Տեոդոր Ամադեուս Հոֆմանի կյանքի և ստեղծագործությունների), որը սակայն չի հասցրել ամբողջությամբ ավարտել։


== Ծանոթագրություններ ==
Մոնտգոմերի շրջան (Կանզաս)

Անվան այլ կիրառումների համար տե՛ս՝ Մոնտգոմերի շրջան (այլ կիրառումներ)Մոնտգոմերի շրջան (անգլ.՝ Montgomery County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.671 կմ² է, բնակչությունը՝ 36.252 մարդ (2000 թ. տվյալներով)։ Շրջկենտրոնն է Ինդեպենդենս բնակավայրը։ Կազմավորվել է 1867 թ.։
Նովոմուսինո (գյուղ, Կույուրգազինսկի շրջան)

Անվան այլ կիրառումների համար տե՛ս՝ ՆովոմուսինոՆովոմուսինո (ռուս.՝ Новомусино, բաշկիրերեն՝ Яңы Муса), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 347 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (580)

Ժողովածու (580), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 580 թվի տակ։ Ձեռագիրը գրվել է 1618 թվականին Անդրէաս գրիչի կողմից։ Գրված է թղթի վրա, որը ունի 17.5X12.5 չափս։ Ձեռագիրը կազմված է 351 թերթից։ Գրված է միասյուն, բոլորգրով։ Պահպանակը ունի մագաղաթ 2 էջ, գրված է՝ ուղղագիծ և բոլորգիծ երկաթագիր, Եկեղեցական պատմություն։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ 86բ, 270բ, 351ա։


== Բովանդակություն ==
Ներս. Շնորհալւոյ թուղթ ընդհանրական։
Թուղթ (Ներս․ Շնորհալի, Գր․ Տղայ, Էմմանուէլ, Միխ․ պատրիարգ)
Կարգաւորութիւն օրհնութիւաբեր ցուցակե։
Հարցումն Յոբնազի և պատասխանիք Մովսիսի և Դաւթի։
Գր. Լուսավորչի բան հաւատոյ։
Մնացորդաց Յաղագս Սողոմոնի։


== Ծանոթագրություններ ==
Շևչենկովո (գյուղ, Նովոալեկսանդրովսկի գյուղական խորհուրդ)

Անվան այլ կիրառումների համար տե՛ս՝ ՇևչենկովոՇևչենկովո (ուկրաիներեն՝ Шевченкове), գյուղ Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1699 թվականին։
2001 թվականի տվյալներով Շևչենկովո գյուղում բնակվում էր 109 մարդ։ Բնակավայրը զբաղեցնում է 0,766 կմ² տարածք։ Բնակչության խտությունը կազմում էր 142,3 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գալա Արտ (ցուցասրահ)

«Գալա Արտ» ցուցասրահը, ցուցասրահ Երևանում։ Հիմնադրվել է 2012 թվականի հոկտեմբերի 13-ին։ Ցուցասրահի հիմնադիր տնօրեններն են ամուսիններ Ավետիս Բերբերյանն ու Նուշիկ Միքայելյանը։


== Նպատակներ ==
«Գալա Արտ» ցուցասրահի հիմնական նպատակներից է միջազգային արվեստի շուկայում հայկական կերպարվեստի մնայուն տեղը հաստատել, հայ արվեստագետների աշխատանքներով հանդես գալով լավագույն միջազգային ցուցահանդեսներում։ Գործունեության հիմնական մաս է կազմում նաև երիտասարդ տաղանդավոր արվեստագետների բացահայտումն ու միջազգային ասպարեզում նրանց աշխատանքների տարածումը։


== Ցուցադրություններ ==
Ցուցասրահում ներկայացվում են 19-րդ դարից՝ մինչև ժամանակակից, պատմականորեն հայտնի արվեստագետների գեղանկարներ և քանդակներ։ «Գալա Արտը» ներկայացնում է ազգային և միջազգային ճանաչում վայելող շուրջ 100 գեղանկարիչների և քանդակագործների, որոնց աշխատանքները զարդարում են լավագույն հավաքածուները՝ հայ դասական մեծագույն վարպետների (Մարտիրոս Սարյան, Մինաս Ավետիսյան, Գևորգ Բաշինջաղյան, Հարություն Կալենց, Հակոբ Հակոբյան) և ժամանակակից արվեստագետների՝ Այվազ Ավոյան, Արև Պետրոսյան, Արկադի Պետրոսյան, Աշոտ Բաղդասարյան, Կարեն Բաղդասարյան, Հարություն Հակոբյան, Հերիքնազ Գալստյան, Վավ Հակոբյան և շատ ուրիշների գործեր։


=== Հիմնական ծառայություններ ===
Հատուկ միջոցառումների և հավաքույթների համար արվեստի գործերի տրամադրում, ցուցադրության կազմակերպում, պրոֆեսիոնալ տեղափոխում և տեղադրում
Արվեստի գործերի խորհրդատվություն և ընտրություն
«Գալա Արտ» ցուցասրահի տարածքի վարձակալում մշակութային բարձրակարգ միջոցառումների, կորպորատիվ հանդիպումների և ընկերական հատուկ հավաքույթների համար


== Ցուցահանդեսներ ==
2014 թ. «Բեյրութ Արտ Ֆեյր» միջազգային ցուցահանդես
2014 թ. «Արտ Կոկտեյլ» ցուցահանդես
2014 թ. «Արվեստի գլուխկոտրուկ» 29 արդի և ժամանակակից արվեստագետների աշխատանքների ցուցահանդես
2013 թ. «Համաշխարհային մոդեռնիստ վարպետներ», ցուցահանդես նվիրված Պիկասոյի, Մարկ Շագալի, Միրոյի, Մատիսի և Դալիի օրիգինալ լիտոգրաֆիաներին
2013 թ. «Տիեզերքը մենք ենք», 19-րդ դարից մինչև 2014՝ շուրջ 150 աշխատանքների ցուցադրություն
2013 թ. «Ժամանակը սեր է», ցուցահանդես նվիրված Սուրբ Սարգսի տոնին
2012 թ. «Դու և գույնը», Նոր տարվան հատուկ տոնական արվեստի հավաքածուի ցուցահանդես
2012 թ. «Բացման ցուցահանդես», 40 արվեստագետների մասնակցությամբ


== Հասցե ==
Ցուցասրահը գտնվում է Երևանի Բայրոնի փողոցի 12 հասցեում։


== Ծանոթագրություններ ==


== Արտաքին հղումներ ==
Գալա Արտ ցուցասրահի պաշտոնական կայքը
Վազինի

Վազինի (ֆր.՝ Wasigny), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2014 թվականի դրությամբ կազմում է 358 մարդ, բնակչության խտությունը` 35.87 մարդ/կմ²։ Բնակավայրը զբաղեցնում է 9.98 կմ² տարածք։


== Աշխարհագրություն ==
Գտնվում է Փարիզ քաղաքից 170 կմ հյուսիս-արևելք, Շալոն ան Շամպայն քաղաքից 80 կմ հյուսիս, Շառլվիլ Մեզիեր քաղաքից 30 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 204 աշխատունակ (15-64 տարեկան) բնակիչ, որոնցից ակտիվ էին 125-ը, իսկ ոչ ակտիվները` 79։ Ակտիվության ցուցանիշը կազմում է 61,3 %։ 125 աշխատունակ մարդկանցից աշխատել է 100 անձ (63 տղամարդ և 37 կին)։ Գործազուրկ են եղել 25 անձ (17 տղամարդ և 8 կին)։ 79 անաշխատունակներից 24-ը եղել են աշակերտներ կամ ուսանողներ, 16-ը` թոշակառուներ, իսկ 39-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Եկատերինա Ստարշովա

Եկատերինա Իգորևնա Ստարշովա (հոկտեմբերի 28, 2001(2001-10-28), Մոսկվա, Ռուսաստան), թատրոնի և կինոյի ռուս դերասանուհի։ Առավել հայտնի է «Հայրիկի դուստրերը» հեռուստասերիալում Կոճակի դերում։


== Կենսագրություն ==
Եկատերինա Ստարշովան ծնվել է Մոսկվայում, գեղասահորդներ Ելենա Միխայլովսկայայի և Իգոր Ստարշովի ընտանիքում։ 2007 թվականին նրան հաստատել են «Հայրիկի դուստրերը» հեռուստասերիալի Կոճակի (Պոլինա Վասնեցովա) դերում։ 2008 թվականի սեպտեմբերի 1-ին գնացել է առաջին դասարան։ Նկարահանվել է «Ֆրուտո Նյանյա», «Կինդեր սյուրպրիզ», «Արքայադուստր» մանկական կոսմետիկայի, «Պիկովիտ» վիտամինների և «Գետաձի» խաղալիքների հիպերմարկետի գովազդային հոլովակներում։
Արհեստավարժ գեղասահորդ է։ Մասնակցել է Փարիզում սառույցի վրա պարերի միջազգային շոուին և զբաղեցրել 2-րդ տեղը։
Մասնակցել է 2016 թվականի հունվարին կազմակերպված «Պարեր աստղերի հետ» շոուին Վլադիսլավ Կոժևնիկովի հետ զուգապարով։
2019 թվականին ընդունվել է Մ. Վ. Լոմոնոսովի անվան Մոսկվայի պետական համալսարանի  ֆունդամենտալ բժշկության ֆակուլտետ։


== Անձնական կյանք ==
2017 թվականի հուլիսի 3-ին Instagram սոցիալական կայքում մի երիտասարդի հետ լուսանկար է հրապարակել՝ մեկնաբանելով այն. «Երբ ցանկացա հիշողությանս մեջ դրոշմել, թե ինչպես եմ նայում ընկերոջս…», սակայն նույն թվականի օգոստոսի 16-ին հարցազրույցում հայտարարել է, որ ինքն ունեցել է ընկեր, բայց մտերիմ շփումից հետո բավականին արագ բաժանվել են, և նա այժմ զբաղված է միայն աշխատանքով։
2018 թվականի դեկտեմբերի 19-ին Cosmopolitan-ին տված հարցազրույցում խոստովանել է, որ հանդիպում է Վասիլի անունով մի երիտասարդի հետ, ում հետ ծանոթացել է սահադաշտում։ Ստարշովայի խոսքով՝ ինքը մանկուց է ծանոթ եղել Վասիլիին, սակայն իրական զգացմունքները ծնվել են միայն հիմա։


== Ֆիլմագրություն ==


=== Հնչյունավորում ===
2017, «Հայդի» - Հայդի


=== Հեռուստաշոու ===
2008-2009, «Ասա՛» - հյուր
2008 թվականին «Մանրամասն պատմությունները» - պատմության օբյեկտ
2008 թվականին «Ռանետկի-mania» նախագծի մասնակից
2009 թվականին«Մեծ տարբերություն» - հյուր , «պարոդիայի օբյեկտ»
2009 թվականին «Հայրիկի դուստրերից» ամենախելացին» - մասնակից
2009 թվականին «Գիտելիքի օրը մե՛րն է»
2009 թվականին «Մեծ քաղաք»
2010 թվականին «Նոր տարին մե՛րն է»
2010 թվականին «6 կադր։ Հոբելյանական համերգ» - հյուր
2010 թվականին «Փառքի րոպե 4» - հյուր
2010 թվականին «Սև Կայծակ. Ֆիլմ Ֆիլմի մասին» - հյուր
2010 թվականին «Հարցրեք խոհարարին» - հյուր
2011 թվականին «Ո՞վ է ուզում դառնալ միլիոնատեր» հեռուստախաղի մասնակից
2011 թվականին «Ինտերիերի ճակատամարտ» - դատավորը թողարկումներից մեկում
2013 թվականին «Ո՞վ է ուզում դառնալ միլիոնատեր» հեռուստախաղի մասնակից
2016 թվականին «Պարեր աստղերի հետ» մասնակից
2017 թվականին «Նոր տարի, երեխաներ և բոլոր-բոլոր-բոլորը»
2019 թվականին «Սիրո մասին» («Անդրեյ Լեոնովի» թողարկումը) - հյուր
2020 թվականին «Նախնիների երեխաներ»


== Մրցանակներ և ճանաչում ==
2008 թվական -  «Տարվա կին 2008» մրցանակ Glamour ամսագրի վարկածով «Տարվա թիմ» անվանակարգում «Հայրիկի դուստրերը» սիթքոմում Կոճակի դերի համար (Միրոսլավ Կարպովիչի, Անաստասիա Սիվաևայի, Դարյա Մելնիկովայի և Ելիզավետա Արզամասովայի հետ համատեղ)։


== Ծանոթագրություններ ==
Սանտա Կատալինա (այլ կիրառումներ)

Սանտա Կատալինա, կարող է վերաբերել՝

Սանտա Կատալինա - փոքր քարքարոտ կղզի Միջերկրական ծովի Ջիբրալթարի նեղուցի հարավային մասում
Սանտա Կատալինա - գյուղաքաղաք Արգենտինայում։ Համանուն դեպարտամենտի վարչական կենտրոնը։ Մտնում է Սանտա Կատալինա դեպարտեմենտի Խուխույ պրովինցիայի կազմի մեջ
Սանտա Կատալինա - բնակավայր Ուրուգվայի հարավարևելյան մասում, Սորյանո դեպարտամենտում
Պատերնա դել Ռիո

Պատերնա դել Ռիո  (իսպ.` Paterna del Río), մունիցիպալիտետ Իսպանիայում`Ալմերիա պրովինցիայում (Անադալուսիա ինքնավար մարզում)։ Մունիցիպալիտետը գտնվում է Անդալուսիա շրջանում։ Զբաղեցնում է 45 կմ2 տարածք։ Բնակչությունը` 449 մարդ (2010 թվականի տվյալներով)։ Գտնվում է պրովինցիայի վարչական կենտրոնից 71 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Paterna del Río
Paterna del Río
Paterna del Río Archived 2004-12-22 at the Wayback Machine.
Նասրին Օրյակհիլ

Նասրին Օրյակհիլ (պարսկերեն՝ نسرین اوریاخیل, 1964, Քաբուլ, Աֆղանստանի թագավորություն), աֆղան նախարար, գինեկոլոգ և մանկաբարձ։ Նա պարգևների է արժանացել իր կատարած աշխատանքների համար։


== Կյանք ==
Օրյակհիլը ծնվել է 1964 թվականին Քաբուլ քաղաքում։ Գինեկոլոգ և մանկաբարձ է, իսկ 2004 թվականից՝ Աֆղանստանի Քաբուլ քաղաքի Մալալայ ծննդատան տնօրենն է։ Նա այդ հիվանդանոցին կից հիմնել է Աֆղանստանում առաջին մանկաբարձական խուղակների բուժման կլինիկան։ Նա «Ընտանիքի առողջության պաշտպանության աֆղանական ասոցիացիա» ոչ պետական կազմակերպության նախագահն է և աֆղան կանանց միության անդամ։ Նա նաև աջակցել է աֆղան մանկաբարձների ասոցիացիայի ստեղծմանը։
2014 թվականին նա ստացել է «Քաջ կին» միջազգային մրցանակը։
2015 թվականին նշանակվել Է Աֆղանստանի աշխատանքի և սոցիալական նախարար։ Նա Աշրաֆ Հանիի ազգային միասնության կառավարության վերջին տասնվեց անդամներից չորս կանանցից մեկն էր։ 2016-ի նոյեմբերի 12-ին Աֆղանստանի խորհրդարանի որոշմամբ ազատվել է աշխատանքից։


== Ծանոթագրություններ ==
Աստերոիդների ցանկ (147601-147700)

Աստերոիդների ցանկ (147501-147600)  • Աստերոիդների ցանկ  • Աստերոիդների ցանկ (147701-147800)
 Աստերոիդների ցանկ (147501-147600)  • Աստերոիդների ցանկ  • Աստերոիդների ցանկ (147701-147800)
Հուսեյնան

Հուսեյնան, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։


== Պատմություն ==
Գյուղը թուրքերի կողմից ավերվել և ամայացել է 1895 թվականի ջարդերի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Կոնյուցկոե

Կոնյուցկոե (ռուս.՝ Конюцкое), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեքսանդրովկա (գյուղ, Տոմաշպոլի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ուկրաիներեն՝ Олександрівка), գյուղ Ուկրաինայի Վիննիցայի մարզի Տոմաշպոլի շրջանում։ Հիմնադրվել է 1700 թվականին։
2001 թվականի տվյալներով Ալեքսանդրովկա գյուղում բնակվում էր 657 մարդ։ Բնակավայրը զբաղեցնում է 3,05 կմ² տարածք։ Բնակչության խտությունը կազմում էր 215,41 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անիծվածների անկումը

Անիծվածների անկումը, հայտնի նաև՝ Ապստամբ հրեշտակների անկումը (գերմ.՝ Der Höllensturz der Verdammten), Ռուբենսի՝ կրոնական նկարչության հրաշակերտ գեղանկարներից։


== Նկարագրություն ==
Նկարում պատկերված են անիծվածների միախառնված մարմինները, որոնց՝ մեղք գործելու և Աստծուն չենթարկվելու պատճառով Միքայել Հրեշտակապետն՝ իրեն ուղեկցող հրեշտակներով, նետում է անդունդը։ Ռուբենսի մյուս կտավների նման այստեղ ևս կերպարները պատկերված են խոշոր մարմնով ու գրեթե մերկ։ Նկարի վերևի մասն ավելի լուսավոր է՝ խորհրդանշելով դրախտը, մինչդեռ նկարի ներքևի մասում գույներն ավելի մուգ են։ Դեյվիդ Ֆիդբերգը նկարչության այս ձևը գնահատել է որպես «արևմտյան արվեստում հյութալի մերկ մարմինների ամենափայլուն հավաքույթը»։
Հրեշտակները, որոնք այս տանջանքի ու դատաստանի պատճառով ավելի չար ու դաժան են դարձել, փորձում են կառչել իրենց հետ միասին ընկնող ցանկացած մեկից։ Միքայելը, որին վահանը ձեռքին կարելի է տեսնել կտավի ամենավերևում, չի խնայում ոչ մի մեղավոր հրեշտակի՝ զրկելով նրանց թևերից ու նետելով նրանց տարատեսակ սարսափ առաջացնող ու աներևակայելի արարածներով լի դժոխք։ Ռուբենսի հանճարեղությունը երևում է կտավի ցանկացած մասում՝ թե երբևէ չտեսնված արարածների, թե հրեշտակների՝ կարեկցանք առաջացնող դեմքերի վրա։
Նկարն ունի 286 սանտիմետր բարձրություն և 224 սանտիմետր լայնություն։
1959 թվականին արվեստի վանդալը նկարի վրա քիմիական թթու է լցնում։ Նրա խոսքերով՝ նա աշխատանքը ուղղակիորեն չի ոչնչացրել, բայց թթուն «ազատում է մարդուն ոչնչացնող աշխատանքից»։ Որոշակի աշխատանքի արդյունքում հաջողվում է «փրկել» արվեստի այս յուրահատուկ նմուշը։ Այնուամենայնիվ, եթե պատկերն ուշադիր զննել մոտիկից, ապա որոշ մասերում երևում են գույների աղավաղումներ։


== Էսքիզներ ==

«Ապստամբ հրեշտակների անկումը» նկարի ուրվանկարը պատկերված է մոխրագույն ներկափոշիով և սև ու կարմիր կավիճով և պահպանվում է Բրիտանական թանգարանում։ Ենթադրվում է, որ այն արհեստանոցի օգնականի աշխատանքն է, իսկ Ռուբենսն, այնուհետև, խոզանակով և յուղաներկով ամբողջացրել է այն։ Մարդկային ձևերի և ամպերի դրամատիկական լուսաստվերը ընդգծում է խավարը, որի մեջ ընկնում են այդ կերպարները՝ հեռու վերևի դրախտի լույսից։


== Ծանոթագրություններ ==


== Արտաքին հղումներ ==
«Peter Paul Rubens (1577–1640): Der Höllensturz der Verdammten»։ Bayerische Staatsbibliothek (գերմաներեն)։ Վերցված է 2015-07-24  Artikel mit Bild des beschädigten Gemäldes: «Die Rotfärbung des Bodensees»։ Volk Verlag München (գերմաներեն)։ Վերցված է 2015-07-24
Պայուկուռմու

Պայուկուռմու (էստ․՝ Pajukurmu), գյուղ Էստոնիայի Տարտումաա նահանգի Լուունյա շրջանում։
2011 թվականի տվյալներով գյուղում բնակվում էր 21 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մամլիչ

Մամլիչ, ճնշմամբ նյութերի մշակման ստատիկ գործողության մեքենա։ Լայնորեն կիրառվում է արդյունաբերության տարբեր բնագավառներում՝ մետաղների, պլաստիկ զանգվածների, ռետինի, սննդամթերքի և այլ նյութերի մշակման, ինչպես նաև բարձր ճնշման պայմաններում դրանց հատկությունների ուսումնասիրման համար։ Մամլիչներն առավելապես տարածված են մետաղամշակման արդյունաբերության մեջ՝ կռման, ծավալային և թերթային դրոշմման, ատամնանիվների հավաքման գործողությունների, մեխանիկական փորձարկումների ն այլ նպատակների համար։
Դեռևս XV-XVI դդ. մետաղամշակման հետ կապ չունեցող տարբեր արհեստներում կիրառում էին ձեռքի հաղորդակով պտուտակաձև մամլիչներ։ XVII դ. վերջին և XVIII	 դ. սկզբին պտուտակաձև մամլիչներն սկսեցին կիրառել ճնշմամբ մետաղների մշակման, մասնավորապես դրամահատման և մեդալների դրոշմման համար։
XIX-XX դ. կեսերին դարբնոցա-դրոշմիչ արտադրությունում լայն տարածում ստացան հիդրավլիկական մամլիչները։
Մամլիչի հիմնական մասերն են. սողանը, հենոցը՝ սողանի ուղղորդիչներով ու սեղանով, հաղորդակը, կառավարման մեխանիզմները, մեքենայացման ու ավտոմատացման միջոցները, գործիքը։ Գործիքի շարժական մասն ամրացվում է սողանին (որը կատարում է ետադարձհամընթաց շարժում), անշարժ մասը՝ սեղանին։ Շինվածքի ձևագոյացման համար նախապատրաստուկը դնում են գործիքի շարժական և անշարժ մասերի միջև ու ճնշում։ Մամլիչի գլխավոր պարամետրերն են. նոմինալ ճիգերը, սողանի շարժման ընթացքն ու արագությունը, սեղանի չափերը։ Ըստ հաղորդակի տեսակի մամլիչները լինում են հիդրավլիկական, մեխանիկական (շուռտվիկային, պտուտակավոր, ֆրիկցիոն) b հիդրոմեխանիկական։ Կան նաև պնևմատիկ, էլեկտրամագնիսական, էլեկտրահիդրավլիկական մամլիչներ, որոնք լայն կիրառում չեն ստացել արդյունաբերության մեջ։ Հիդրավլիկական մամլիչներում սողանը շարժվում է հեղուկի ճնշման տակ, իսկ մեխանիկական մամլիչներն աշխատում են շուռտվիկաշարժաթևային մեխանիզմների, արտակենտրոնակների, լծակների համակարգի առաջացրած ճիգերով։ Ըստ նշանակման տարբերում են սողանի ուղղաձիգ (օրինակ, դրոշմման համար) և հորիզոնական (օրինակ, մամլման համար) շարժումով մամլիչներ։ Ամենահզոր մամլիչները հիդրավլիկական մամլիչներն են։ Դրանցից առավել խոշորը՝ դրոշմիչ մամլիչը, զարգացնում է 735 Մն ճիգեր, շուռտվիկայինը՝ 100 Մն, իսկ պտուտակավորը՝ մոտ 125 Մն։ Մամլիչներով նյութերի մշակման սկզբունքային առավելությունն այն է, որ պրոցեսը տեղի է ունենում առանց կտրման, հետևաբար և առանց մնացուկների գոյացման։ Բացի այդ, մամլիչները բնութագրվում են բարձր արտադրողականությամբ և մշակվող դետալների լավ մեխանիկական հատկություններով։
Ռաֆիկ Հովհաննիսյան (այլ կիրառումներ)

Ռաֆիկ Հովհաննիսյան անվամբ հայտնի են մի քանի անձնավորություններ.

Ռաֆիկ Փառնակի Հովհաննիսյան — հայ պատմաբան։
Ռաֆիկ Սիրեկանի Հովհաննիսյան — հայ լրագրող, քաղաքական մեկնաբան։
Ֆրանսիայի Հանրապետության նախագահ

Ֆրանսիայի Հանրապետության նախագահ (ֆր.՝ Président de la République française), ոչ պաշտոնապես՝ Ֆրանսիայի նախագահ, համարվում է ընտրված Պետության գլուխը Ֆրանսիայում։


== Ընդհանուր տեղեկություններ ==
Ֆրանսիական հինգ հանրապետություններից չորսում պետության գլուխը համարվել է պետության նախագահը։ Ֆրանսիական ամեն սահմանադրությամբ նախագահի լիազորությունները, գործառույթները և պարտականությունները տարբեր են եղել։
1965 թվականից նախագահի ընտրությունները եղել են ուղղակի և համաժողովրդական։
Մինչև 2002 թվականը (օրենքը փոփոխվել է 2000-ին) նախագահի լիազորությունների ժամկետը եղել է 7 տարի (ֆր.՝ septennat), դրանից հետո՝ 5 տարի (ֆր.՝ quinquennat)։
2008 թվականից հանրապետության նախագահի միջամտությամբ սահամանադրությամբ նախագահի լիազորություններում կատարվեցին որոշակի փոփոխություններ։ Հիմնական փոփոխությամբ հանրապետության նախագահը չէր կարող ընտվել երկու անգամ անընդմեջ։
Երկրի ներկայիս նախագահն է Էմանուել Մակրոնը, ով ստանձնել է պաշտոնը 2017 թվականի մայիսի 14-ից։ Նա հանրապետության 25-րդ նախագահն է։
Նախագահի նստավայրն է Ելիսեյան պալատը Փարիզում։ Նաև պաշտոնական նաստավայր են համարվում Ռեմուեի ամրոցը, փարիզյան առանձնատուն «Մարինի հյուրանոցը» և Բրեգանսոն նավահանգիստը Վար դեպարտամենտում։
Ֆրանսիայի նախագահները նաև դե յուրե հանդիսանում են Անդորրայի իշխաններ և պատվո Լեգեոնի գրոսմեյստերներ։


== Ծանոթագրություններ ==
Չոժուգա

Չոժուգա (ռուս.՝ Чожуга), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պիժամա գետի ձախ ափին՝ 25 կմ հեռավորության վրա։ Գետի երկարությունը 28 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000045012
Հիդրոլոգիական ուսումնասիրությունների կոդը - 103004501
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կաչալովկա (գյուղ, Կրասնոկուտի շրջան)

Կաչալովկա (ուկրաիներեն՝ Качалівка), գյուղ Ուկրաինայի Խարկովի մարզի Կրասնոկուտի շրջանում։ Հիմնադրվել է 1849 թվականին։
2001 թվականի տվյալներով Կաչալովկա գյուղում բնակվում էր 1 156 մարդ։ Բնակավայրը զբաղեցնում է 5505 կմ² տարածք։ Բնակչության խտությունը կազմում էր 209,99 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուոլտեր Դոնալդսոն

Ուոլտեր Վեյր Ուիլսոն Դոնալդսոն (անգլ.՝ Walter Donaldson, հունվարի 4, 1907(1907-01-04) կամ փետրվարի 2, 1907(1907-02-02), Քոթբրիջ, Old Monkland, Լարնակշիր, Շոտլանդիա, Մեծ Բրիտանիայի և Իռլանդիայի միացյալ թագավորություն և Էդինբուրգ, Շոտլանդիա, Մեծ Բրիտանիայի և Իռլանդիայի միացյալ թագավորություն - մայիսի 24, 1973(1973-05-24), Newport Pagnell, City of Milton Keynes, Բաքինհեմշիր, Անգլիա, Միացյալ Թագավորություն), շոտլանդացի առաջին պրոֆեսիոնալ սնուկերիստը։ 2012 թվականից սնուկերիստների փառքի սրահի անդամ է։
Ուոլտեր Դոնալդսոնը պրոֆեսիոնալ դարձավ 16 տարեկանում այն բանից հետո, երբ հաղթեց պատանիների ազգային առաջնությունը։ Սակայն իր դեբյուտային խաղը սնուկերի առաջնություններում նա անցկացրել է 1933 թվականին։ Այդ անգամ նա կիսաեզրափակչում պարտվեց Ջո Դևիսին։ Այնուհետև նա բաց թողեց ևս 5 առաջնություն, իսկ երբ վերադարձավ, նա հասավ մինչև քառորդ եզրափակիչ։ Երբ սկսվեց պատերազմը, Դոնալդսոնը մեկնեց ծառայության բանակում։
Հետպատերազմյա առաջին իսկ մրցաշարում Ուոլտերը շարքի մեծութան նոր ռեկորդ սահմանեց․ այժմ այն կազմում էր 142 միավոր և այն հրաշալի արդյունք էր այն ժամանակների համար։ Իսկ արդեն հաջորդ առաջնության ժամանակ Դոնալդսոնը հաղթող դարձավ՝ եզրափակչի խաղում պարտության մատնելով Ֆրեդ Դևիսին 82։63 հաշվով։ Այս եղանակով Ուոլտերը դարձավ անգլիացի առաջին խաղացողը, ում հաջողվեց հաղթել աշխարհի առաջնության ժամանակ։
Հաջորդ տարում նա չկարողացավ պահել տիտղոսը՝ պարտվելով Դևիս կրտսերին, սակայն վերադարձրեց իր առաջին հորիզոնականը 1950 թվականին։ Այնուհետև նա 4 անգամ իրար հետևից խաղաց եզրափակչում՝ ընդ որում բոլոր որոշիչ խաղերում մրցեց Ֆրեդ Դևիսի դեմ։ Սակայն վարկանշային այդ մրցաշարում հաղթել նրան այդպես էլ չհաջողվեց։ Այդ անհաջողություններից հետո նա ասաց, որ հիասթափված է և հեռանում է պրոֆեսիոնալ սնուկերից։
Ուոլտեր Դոնալդսոնը մահացավ իր տանը՝ Բակնգեմշիրում , 1973 թվականին, նա մինչ օրս էլ համարվում է պատմության ամենահայտնի սնուկերիստներից մեկը։


== Հաջողություններ կարիերայում ==
Աշխարհի առաջնության հաղթող՝ 1947, 1950
Աշխարհի առաջնության եզրափակչի մասնակից՝ 1948, 1949, 1951-1954


== Ծանոթագրություններ ==


== Արտաքին հղումներ ==
Պրոֆիլը Prosnookerblog-ում (անգլ.)
Պրոֆիլը Worldsnooker-ում (անգլ.)
Who Wants to Live Forever

«Who Wants to Live Forever» (անգլ.՝ «Ով է ուզում անմահ լինել»), Queen անգլիական ռոք խմբի երգը A Kind of Magic ալբոմից։ Գրվել է Բրայան Մեյի կողմից։ Երգը «Killer Queen» երգի հետ թողարկվել է սինգլի տեսքով։ Սինգլը միանգամից մեծ ճանաչում է ստացել խմբի երկրպագունների կողմից՝ ընդգրկվելով Greatest Hits II հավաքածուում։ Երգը ներկայանում է որպես աշխարհահռչակ Queen-ի գլուխգործոցներից մեկը։


== Երգ ==
Երգը տարբերվում է մի յուրահատկությամբ, որ դրա մեջ նվագում է սիմֆոնիկ նվագախումբ։ Բոլոր երաժիշտները նվագում են ոչ իրենց գործիքների վրա, օրինակ Ջոն Դիքոնն իր մասը նվագում է կոնտրաբասի , Ռոջեր Թեյլորը՝ սիմֆոնիկ թմբուկների, իսկ Բրայան Մեյը՝ երգեհոնի վրա։
«Who Wants to Live Forever» եղել է ռեժիսոր Ռասսել Մալկեխի (1986) «Լեռնեցի» ֆիլմի հիմնական երաժշտական կոմպոզիցաններից և հետագայում օգտագործվել էր որպես սաունդթրեք մի շարք հեռուստասերիալների մեջ։


== Քավեր տարբերակներ ==
1992 թվականին Ֆրեդդի Մերկյուրիի հիշատակին նվիրված համերգին երգը կատարել է բրիտանական երգիչ Սիլը։
1996 թվականին գերմանական տեխնո-խումբ Dune-ը կատարել է երգի իր տարբերակը։
1996 թվականին երգի իր քավեր-տարբերակը ձայնագրեց E-Rotic դուետը։ Երգը մտավ Queen dance traxx հավաքածուն, և նույնպես բաց է թողնվել որպես առանձին սինգլ։
1997 թվականին Սառա Բրայթմանը ձայնագրեց իր քավեր տարբերակը, որը մտավ Time to say Goodbye/Timeless ալբոմը , և նույնպես թողարկվել է որպես առանձին սինգլ։ Սարայի տարբերակն առանձնանում է իր ավելի դասական հնչեղությամբ, քան՝ բնօրինակը։
2009 թվականին ուելսցի օպերային երգչուհի Քեթրին Ջենկինսն իր տարբերակով վերաերգեց երգը իր Believe ալբոմում։
2013 թվականին ձայնագրվեց Արտյոմ Ստիրովի՝ Մավրին խմբի նախկին վոկալիստ կողմից։


== Ծանոթագրություններ ==


== Արտաքին հղումներ ==
Կարճ ինֆորմացիա և երգի տեքստը UltimateQueen.co.uk կայքում
Imagination & the Misfit Kid

«Imagination & the Misfit Kid», անգլիացի երգիչ և երգահան Լաբրինթի երկրորդ ստուդիական ալբոմ, որը թողարկվել է 2019 թվականի նոյեմբերի 22-ին։ Ալբոմը ձայնագրվել է Լոնդոնում և Նյու Յորքում և ներառել է Սիայի ու Զենդեյայի վոկալային կատարումները։


== Նախապատմություն ==
2019 թվականի հոկտեմբերին հարցազրույցի ժամանակ Լաբրինթը նկարագրել է «Imagination & the Misfit Kid» ալբոմը որպես «հայեցակարգային հավաքածու երեխայի մասին, որը հաջողության դիմաց վաճառում է իր երևակայությունը գործարարին», մինչդեռ ալբոմի հայտարարությունը հնչել է որպես «արկած, որն արվեստի, առևտրի և երևակայության միջոցով միահյուսվում է ճանապարհորդության պատմության հետ»։ Ալբոմը թողարկվել է թվային ներբեռնման և սթրիմինգի համար 2019 թվականի նոյեմբերի 22-ին, իսկ LP-ի հետ՝ 2020 թվականի փետրվարի 28-ին։
«Misbehaving» երգը թողարկվել է 2017 թվականի սեպտեմբերի 15-ին՝ որպես ձայնագրության առաջին սինգլ։ «Miracle», «Mount Everest», «All for Us», «Something's Got To Give», «Where the Wild Things» և «Like a Movie» երգերը թողարկվել են որպես սինգլներ մինչև ալբոմի թողարկումը։ «Oblivion» երգը դարձել է ալբոմի ութերորդ սինգլը։ «Imagination & the Misfit Kid» ալբոմը մեծամասամբ գրվել և արտադրվել է Լաբրինթի կողմից։ «Oblivion» երգը նա գրել է Սիայի համահեղինակությամբ։ Դարեն Փուլը, Իլյա Սալմանզադեհը, Ամար Մալիկը, Ջեյսոն Էվիգանը և Քես Լոուին մասնակցել են որոշ երգերի տեքստերի ստեղծմանը։


== Քննադատություն ==
Clash-ի համար ակնարկում Նարզրա Ահմեդը նշել է, որ Լաբրինթը «զվարճալի խաղում է իր ձայնի հետ» և ալբոմը տասից յոթ է գնահատել։ Belfast Telegraph-ից Ալեքս Գրինը, որը դրական է արձագանքել ալբոմին, հայտնել է, որ այն «միևնույն ժամանակ ավելի փորձարարական և ավելի լցված է պոտենցիալ փոփ հիթերով, քան նրա դեբյուտը», մինչդեռ Դեմիեն Մորիսը The Observer-ից ալբոմին հինգից մեկ աստղ է շնորհել, կարծիք հայտնելով, որ «հնարամիտ երաժշտությունը պարկեշտ է փոքրիկ պոռթկումներով, բայց հոգնեցուցիչ է ալբոմի տևողությամբ»։ «Where the Wild Things» թրեքը ներառվել է Թայմ ամսագրի «2019 թվականի նոյեմբերի 1-ի շաբաթվա հինգ լավագույն երգ» ցանկում։ Ցանկի ստեղծող Ռեյզա Բրաները գնահատել է երգը որպես «անփոփոխ համոզիչ»։


== Մեդիայում ==
Ամերիկացի երգչուհի Զենդեյայի կատարմամբ «All for Us» երգն ընդգրկվել է «Էյֆորիա» դրամա հեռուստասերիալի առաջին եթերաշրջանի եզրափակչում։ 2020 թվականին այն արժանացել է Primetime Emmy Award մրցանակի «Լավագույն բնօրինակ երաժշտություն և տեքստ» անվանակարգում։


== Երգացանկ ==
Երգացանկը և իրավունքները վերցված են Apple Music-ից, իսկ թրեքների տևողությունը՝ Qobuz-ից։


== Թողարկման պատմություն ==


== Ծանոթագրություններ ==
Արսկիրշեն

Արսկիրշեն (ֆր.՝ Harskirchen), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 859 մարդ, բնակչության խտությունը` 59.57 մարդ/կմ²։ Բնակավայրը զբաղեցնում է 14.42 կմ² տարածք։


== Աշխարհագրություն ==
Գտնվում է Փարիզ քաղաքից 350 կմ արևելք, Ստրասբուրգ քաղաքից` 65 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 553 աշխատունակ (15-64 տարեկան) բնակիչ, որոնցից ակտիվ էին 402-ը, իսկ ոչ ակտիվները` 151։ Ակտիվության ցուցանիշը կազմում է 72,7 %։ 402 աշխատունակ մարդկանցից աշխատել է 362 անձ (192 տղամարդ և 170 կին)։ Գործազուրկ են եղել 40 անձ (15 տղամարդ և 25 կին)։ 151 անաշխատունակներից 39-ը եղել են աշակերտներ կամ ուսանողներ, 60-ը` թոշակառուներ, իսկ 52-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գյոզալդաղ (լեռ)

Անվան այլ կիրառումների համար տե՛ս՝ Գյոզալդաղ (այլ կիրառումներ)Գյոզալդաղ, լեռ Վիրահայոց լեռներում։ Ունի 873 մ բարձրություն։


== Ծանոթագրություններ ==
Բագրևանդ (գետ)

Անվան այլ կիրառումների համար տե՛ս՝ Բագրևանդ (այլ կիրառումներ)Բագրևանդ, գետ Հայկական լեռնաշխարհում, Արածանիի աջակողմյան վտակը։ Սկիզբ է առնում Տառնագյոլ լեռնանցքից՝ 2375 մ բարձրությունից, հոսում է արևմուտքից արևելք ուղղությամբ։ Երկար մոտ 95 կմ, սնուցումը՝ ձնաանձրևային, հորդացումը՝ մայիսին։


== Ծանոթագրություններ ==
Պիռսակու

Պիռսակու (էստ․՝ Põrsaku), գյուղ Էստոնիայի Ռապլամաա նահանգի Կեհտնա շրջանում։
2011 թվականի տվյալներով գյուղում բնակվում էր 36 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հայերը Կատարում

Կատարում  բնակվում է  1000-5000 հայ, որոնք հիմնականում ապրում են մայրաքաղաք Դոհայում։ Հայերը այստեղ գաղթել են Սիրիայից, Լիբանանից և Արաբական երկրներից, հիմնականում ապրուստի բարենպաստ պայմաններ գտնելու համար։ 1990-ական թթ. սկսած Կատար ներգաղթած գաղթականների մի մասը Հայաստանից և Ռուսաստանից եկած հայեր են։ Կատարահայերի մեծ մասը պատկանում է հայ Առաքելական եկեղեցուն և գտնվում են Մեծի Տանն Կիլիկիոյ կաթողիկոսության իրավասության ներքո (Քուվեյթի և Արաբական Ծոցի երկրների փոխանորդություն)։
Orvieto (գինի)

Orvieto (արտասանվում է Օրվիետո կամ Օրվետո), իտալական սպիտակ գինի, որն արտադրվում է Ումբրիա և Լացիո մարզերում՝ հիմնականում Օրվիետո քաղաքի շրջանում։ Արտադրվում է Գրեկետտո և Տրեբբիանո խաղողներից և պատկանում է DOC կատեգորիային։ Երբեմն արտադրվում է խաղողի կարմիր տեսակներից և այդ տեսքով հայտնի է որպես Rosso Orvietano, որը նույնպես պատկանում է DOC կատեգորիային։ Orvieto-ն արտադրվել է դեռևս միջնադարում, երբ հայտնի է եղել որպես քաղցր գինի՝ ոսկեգույն երանգով։ Հիմա Orvieto-ն համարվում է չոր գինի, չնայած գոյություն ունի նաև կիսաքաղցր տարբերակը (Orvieto Abboccato) և հազվադեպ հանդիպում է նաև քաղցր գինու տեսքով։     
Ներկայումս մեկ տարում վաճառվում է այս գինու մոտ 20 միլիոն շիշ։ 3000 հա գրանցված խաղողի այգիները մեկ տարում տալիս են գրեթե 150 000 հլ խաղող։


== Խաղող ==
Orvieto գինու արտադրության մեջ օգտագործվում է Գրեկետտո (Grechetto) սպիտակ խաղողը, որն ունի հունական ծագում և տարածված է հիմնականում Ումբրիայում։ 2003 թվականի նոր կանոնների համաձայն՝ Orvieto-ն պետք է պարունակի խաղողների հետևյալ չափաբաժինները․

Գրեկետտո՝ նվազագույնը՝ 40 %
Տրեբբիանո (կամ դրա կլոն Պրոկանիկո)՝ նվազագույնը՝ 20 %, առավելագույնը՝ 40 %
Այլ տեսակներ՝ 40 %-ից ոչ ավելի


== Տարատեսակներ ==
Orvieto գինու տարբերակներից մեկը Orvieto Classico Campogrande-ն է․ սպիտակ չոր գինի տեղական Orvieto DOC Classico կատեգորիայից։ Այն արտադրվում է Castella della Salla ումբրիական տնտեսությունում, որը պատկանում է Անտինորիի ընտանիքին։ Գինու առաջին արտադրումը եղել է 1932 թվականին, ինչպես «Orvieto DOC Classico», իսկ 1988 թվականին անվանն ավելացել է «Campogrande»։  Պրոկանիկո (Տրեբբիանո) խաղողի տեսակից արտադրությունը 60 % է, Գրեկետտոյից՝ 20 %, Վերդելոյից՝ 15 %, Դրուպեջիոյից՝ 2,5 %, Մալվազիայից՝ 2,5 %։ Թնդությունը տատանվում է 11,5 %-ից մինչև 12 %։


== Ծանոթագրություններ ==


== Արտաքին հղումներ ==
Orvieto Wine
Orvieto Doc: Իտալական արևը շշում Archived 2011-07-05 at the Wayback Machine.
Լոունիի շրջան

Լոունիի շրջան (չեխ․՝ Okres Louny), շրջան Չեխիայի Ուստի նադ Լաբեմի երկրամասում։ Վարչական կենտրոնն է Լոունի քաղաքը։ Տարածքը 1121 կմ² է։ Բնակչությունը 2020 թվականի տվյալներով կազմում է 86 691 մարդ։ Շրջանի կազմի մեջ է մտնում 70 համայնք։


== Ծանոթագրություններ ==
Գեյլ (խառնարան)

Գեյլ խառնարան (անգլ.՝ Gale crater), հարվածային խառնարան Մարսի վրա, անվանվել է սիրող-աստղագետ Ուոլտեր Գեյլի պատվին, ով դիտարկել է Մարսը XIX դարի վերջում և նկարագրել է ջրանցքների առկայությունը կարմիր մոլորակի վրա։
Խառնարանի տրամագիծն է մոտ 154 կմ, այն ունի 5.4°S 137,8°E կոորդինատներ։ Գեյլ խառնարանի երկրաբանական տարիքը կազմում է մոտավորապես 3,5 - 3,8 միլիարդ տարի։


== Առանձնահատկությունները ==
Գեյլ խառնարանի անսովոր առանձնահատկությունն է կենտրոնական պիկի շուրջ հսկայական լիրաթմբի առկայությունը։ Այն կազմված է շերտավոր նյութից, 5,5 կմ բարձրությամբ խառնարանի հյուսիսային հատակի նկատմամբ և 4,5 կմ հարավայինի նկատմամբ, այն մի փոքր ավելի բարձր է խառնարանի հարավային եզրից, որը հնարավոր է որ ձևավորվել է մոտ 2 միլիարդ տարի առաջ։ Այս բարձունքի ծագումը անհայտ է, սակայն հետազոտությունները ցույց են տվել, որ դա երբեմնի խառնարանը լցնող նստվածքային ապարների էրոզիայի ենթարկման արդյունքներն են, հնարավոր է որ ի սկզբանե այս խառնարանը զբաղեցված էր լճով։
Այնուամենայնիվ, այս հարցի շուրջ դեռևս քննարկումներ են ընթանում։


== Հետազոտություններ ==
2012 թվականի օգոստոսի 6-ին խառնարանի շրջան հաջողությամբ վայրէջք է կատարել ՆԱՍԱ-ի Քուրիոզիթի (Մարս Սայնս Լաբորաթորի) մարսագնացը։ Սարքից տվյալներ ստացվել են 9:31 Երևանի ժամանակով։ Արդեն հինգ րոպե անց ստացվեցին առաջին սև-սպիտակ լուսանկարները, որոնցից մեկի վրա երևում է մարսագնացի ստվերը Մարսի մակերևույթին։


== Ծանոթագրություններ ==


== Արտաքին հղումներ ==
Գեյլի խառնարանը Planetary Names կայքում